”Hvis Holding er meget aktiv i A.P. Møller-Mærsk, gør det formandens og bestyrelsens arbejde vanskeligere. Når familien ønsker at spille en større rolle, må bestyrelsen følge mere med i, hvad Holding gør i Mærsk. Generelt er det vigtigste, at der er åbenhed,” siger Simon R. Johannesen.

Der er ingen, der over for Økonomisk Ugebrev udtrykker tvivl om integriteten i A.P. Møller-Mærsks bestyrelse eller hos formanden. Men med flere udenlandske investorer, et mere aktivt holdingselskab og med en magtfuld ejerfamilie, der handler med - og optræder offentligt med meninger om - det børsnoterede selskab, bliver det vigtigt, at integriteten og rollefordelen bliver klar, ja demonstrativ.

Jim Hagemann Snabe er fra mange og forskelligartede sider konfronteret med en af de farligste udfordringer en erhvervsleder kan få: Store forventninger.

Morten A. Sørensen